R5dwMg/zh-wiki-yue-long huggingface dataset:
如茅海建等多個學者根據好多文獻認為康有爲所謂嘅組織舉人聯名上書，事實上係一次流產嘅政治事件。公車上書實則係由當時嘅翁同龢、李鴻藻、汪嗚鑾等京城高官發動組織，目的係阻撓《馬關條約》嘅簽訂。亦有研究者認為，嗰陣時清政府內部已經趨於求變，即使係保守派嘅徐桐同榮祿，亦曾對變法出過力。
梁家仁係香港武打演員，1967年漢華中學畢業，同無綫電視監製潘嘉德係中學同學。1973年出道後拍電影，1980年代到1990年代幫無綫電視拍過唔少劇集。1985年申請入籍台灣，成為台灣人。佢侄仔梁烈唯都係無綫電視藝員。
梁思浩，香港數碼電台節目主持人，香港電台第二台前節目主持人，前香港演員，電視台前節目主持人。早年喺無綫電視處境喜劇《城市故事》入面飾演「洗米華」成名，曾演出超過20部電視劇、18部電影，參與大型電視節目超過1,000個鐘頭。
曾經喺香港電台節目《瘋show快活人》擔任主持人17年，2011年因被封咪而引起軒然大波。現任DBC數碼電台節目《大家「真」風騷》皇牌主持人。香港有線電視皇牌節目《怪談》主持人，now TV收視冠軍節目《娛樂審死官》主持人。
梁氏係葡屬澳門出世，亞爸係政治人、生意人同社團工作者，亞媽係考古人員同藝術家。自青少年起，佢多次旅居日本生活同工作，亦係社會職務同商務上出任秘書同社團工作。另外，佢年幼時因就讀教會學校而信仰新教，其後更喺基督教中福教會獲按立為牧師。
狄娜，原名梁幗馨，係六、七十年代香港影星，一生充滿傳奇，有「奇女子」之稱，「狄娜」個名來自佢個洋名「Tina」。狄娜出生於廣東興寧，祖籍廣東新會。1962年，狄娜加入影壇，以性感造型拍攝咗多部電影，包括《七擒七縱七色狼》、《大軍閥》等。
狄娜嚮於2010年3月31號朝早11點10分，因為子宮頸癌導致身體功能衰竭而過身，終年65歲，死訊喺下一日至被公開。2010年4月1號，佢個仔馬天如透過友人陳永康，向傳媒發表以下一段說話。「我母親梁幗馨，藝名狄娜，已於三月三十一號上午11時10分與世長辭。
各位傳媒朋友，請繼續你哋有建設性嘅工作，只要你秉承良知，人類嘅社會就會因傳媒而進步。我懷念你，我會喺另一個世界向你揮手。』以上係媽媽嘅話，媽媽唔願意有任何公開嘅殯殮儀式，佢想大家記得佢生前嘅『談笑風生』，而唔想大家睇到佢死後嘅『木無表情』。
梁舜燕，真名梁淑貞，籍貫廣東江門市新會區，又叫「上等人」，係香港資深甘草演員同埋電視史上第一個女演員，亦做過無綫電視新聞部同亞洲電視新聞部。梁舜燕喺庇理羅士女子中學畢業，1957年加入麗的映聲做報幕員，1960年升到高級報幕員同話劇演員。
梁琤，原名梁玉燕，係香港演員，1990年亞洲小姐競選落選後加入電影圈，1992年憑出道作品《黑貓》攞香港電影金像獎「最佳新人獎」。另外佢又參演過無綫電視電視劇，出名作品包括2004年《金枝慾孽》，不過同年因阿爸患病而息影，直到2013年用部頭合約方式返無綫電視，2020年1月完咗同無綫電視嘅合約。
同年7月，佢再次報名參選立法會新界東地方選區選舉。佢跟隨新嘅行政規定，簽「確認書」話自己擁護基本法，又向選舉主任表明佢唔推動香港獨立，但最後選舉主任都唔俾佢參選。佢認為香港政府擺明針對住佢，向高等法院提選舉呈請要求推翻呢個決定。
謝婷婷係香港模特兒，係香港演員謝賢同狄波拉所生嘅女，亦係謝霆鋒個妹，加拿大溫哥華不列顛哥倫比亞大學心理學學士。2005年5月由加拿大返港，同年獲溫哥華中華文化中心委任為「青年文化大使」，以推廣溫哥華文化。
2009年8月，謝婷婷同安志杰自爆兩人嘅戀情。2013年5月，安志杰公布「分訊」。安志杰話﹕「我同婷婷一齊4年多感情，正式劃上句號。」安志杰同謝婷婷高調相戀，時以情侶檔出席公開活動表現恩愛，更屢傳婚訊。
謝永齡1994年開始做灣仔區銅鑼灣議員，1995至1997年做香港立法局議員，因為有居英權放棄競逐連任立法會議員，2004到2007年做灣仔區議會副主席。2007年佢退出民主黨用獨立身份競逐連任區議員，最後失敗。
唐氏綜合症，舊陣時叫蒙古症，係一種基因病。病嘅原因為第21對染色體多咗一條。呢個病會令到人會嚴重弱智同痙癴。唐氏 John Langdon Down 首先歸納到呢個病，覺得面闊闊似蒙古人種，叫佢做蒙古症。
唐寅係大明文人兼畫家，世人傳佢有才華兼風流而名。後世更多人以字稱佢唐伯虎。佢籍江蘇蘇州吳縣，歷成化、弘治、嘉靖三朝。生喺成化六年二月初四，死喺嘉靖二年十二月初二。字號好多，字伯虎， 後改字子畏，號六如居士、桃花庵主、逃禪仙吏、魯國唐生等。
家人死後，服喪哀痛，好友祝允明鼓勵之下，弘治十一年考到應天府解元，然而上京會試後，因程敏政案連累，終生不仕，搬入桃花塢，詩畫一生 。明史有提及，附喺徐禎卿之下，而生平詳記喺唐子畏墓誌並銘，佢好友祝氏寫。
傳說唐寅，寅年寅月寅日寅時生，並唔真確。祝寫誌銘之中，有提「母丘氏以成化六年二月初四日生子畏、歲舍庚寅、名之曰寅」。故此，只係當年佢亞媽丘氏，以庚寅年而名。佢實情喺庚寅年，己卯月，癸丑日生。時辰無記載。
佢出身自商人世家，但唔以此為業。有亞爸唐廣德，經營唐記酒店。有亞媽丘氏，重有一妹一弟。有妻一人，徐廷瑞次女，弘治元年成婚。不幸弘治七年死老竇又死老婆，弘治八年死老母又死亞妹，淨返細佬。後來續弦兩次。先有何氏，因案而去。
唐景崧，字維卿，係大清官員，廣西桂林灌陽人，打過中法戰爭有功，之後做咗最尾一任臺灣巡撫。光緒廿一年，大清跟《馬關條約》將臺灣割讓畀大日本帝國，唐景崧喺5月25號被擁立做臺灣民主國嘅總統，年號「永清」，直到6月3號日軍攻陷基隆，唐景崧著草去廈門，最後喺家鄉桂林鬱鬱而終。
唐碧霞，外號「碧霞老師」，係香港堪輿學家、專欄作家、女模特兒、主持人、演員。十五歲拍攝第一個廣告後，就入行做模特兒，又做過now TV節目主持，因為參選2016年香港小姐競選成為大熱後退選而出名，2018年正式進入玄學界及賽馬界。
2020年佢推出咗「唐碧霞牛年運程書」、「馬徒勝經」兩本著作，2021年推出第三本著作「唐碧霞虎年運程書」，因廣受歡迎，2022年推出第四本著作「唐碧霞兔年運程書」，進一步增加知名度同埋喺玄學界嘅地位。
唐碧霞以前讀新生命教育協會呂郭碧鳳中學，喺2017年取得英國巴拉福特大學工商管理學士學位。初出道因其甜美笑容被稱為「C cup陳自瑤」。。佢係2015年加入now TV，做過體育節目《Everyday》主持，去到2015年尾辭職，備戰第二年嘅香港小姐競選。
其後佢喺2016年加盟黃偉文所創立嘅電影公司，成為旗下藝人，主力發展電影、電視劇同主持。2017年參與由協盛協豐旗下公司星鉑企業同星淘集團聯合打造嘅網絡劇《奪命島》，於2016年12月16號進行開鏡儀式，擔任第二女主角，正式加入娛樂圈。
唐碧霞自少就對玄學有濃厚興趣，師承隱世高人曾景成，並擅長風水、子平八字、易經占卜、三世書、紫微斗數、面相、掌相、流年運程等。曾經接受過不同的傳媒報道及採訪，包括電視廣播有限公司、香港電台電視、新城電台《瑪利嘉兒》東周刊、東方日報、明報、東方新地、澳門日報等。
許應騤係道光二十九年舉人，道光三十年進士。選庶吉士，散館授檢討。曾經做過翰林院侍講、侍讀、左右庶子、甘肅學政、詹事府少詹事、內閣學士、兵部左侍郎、吏部右侍郎、吏部左侍郎、順天府學政、倉場侍郎等職，升左都御史。
光緒二十二年，調工部尚書。光緒二十三年，任總理各國事務衙門大臣、禮部尚書。光緒二十四年四月，李鴻章、許應騤同英國駐華公使竇納樂簽訂《展拓香港界址專條》。七月，以抑格言路，首違詔旨，奪禮部尚書懷塔布、許應騤，侍郎堃岫、徐會灃、溥頲、曾廣漢等職。
2020年11月30號，官司纏身嘅許智峯去丹麥，聲稱係關於氣候轉變嘅公務採訪。12月2號，許老竇老母同老婆仔女都去埋丹麥。再一日後，許智峯喺社交網站發表聲明正式宣佈要暫別香港就噉流亡，並退出民主黨，未決定會喺邊個國停留。
馮延巳嘅老豆馮令額入仕唐烈祖，做到歙州監鐵院判官。馮延巳自細文藝嘅名聲幾高，大個後因爲佢嘅名聲而烈祖畀佢做秘書郎，就噉起家，後來做書記。佢擅用權術打擊人，最後攀爬到無人能及嘅地位。馮延巳亦恃住佢自身嘅才藝，睇唔起其他人，孫忌曾經當面鬧佢。
之後佢歷任過諫議大夫翰林學士、戶部侍郎、翰林學士承旨、中書侍郎、同平章事、集賢殿大學士、太子少傅、撫州節度使，然後因爲屋企啲書離任一段時間，復官後做冠軍大將軍、太弟太保，領潞州節度使，然後係左僕射同平章事。
之後馮延巳好驕傲，話自己嘅才能經營天下都濕濕碎，於是唐元宗任用佢做宰相，不過馮延巳當初靠嘅係文藝嘅能力昇進，其實無乜其他才能，所以啲嘢管唔好，只能靠講大話冚過去，話烈祖啲是非，然後話元宗噉先至叻噉樣。
因爲南唐過度擴張，好似湖南朗州呢啲地方就反叛，令南唐疲於應付。對於湖南嘅反叛，原本皇帝嘅諗法係安撫佢哋，但馮延巳想爭功，係都要出兵打佢哋，結果搞到一鑊泡。因爲噉，朝野對馮延巳意見好大，但唐元宗親信佢。
雖然馮延巳嘅政治名聲評價好臭，但佢嘅文學成就幾高。佢係南唐中主嘅老師，詞風清麗，善於寫離愁別緒，佢嘅詞作係五代詞人中流傳最多嘅，啲人評佢有元和詞人嘅氣格。啲人認爲佢開創咗「以景寫情」嘅手法，對李煜影響好大。
馮延巳雖然政治上冇作爲，但佢身處嘅時代，南唐畀後周、宋朝威脅，佢自身亦喺官場惡鬥中屢受貶斥，所以內心會有種憂患意識。佢嘅心境係由佢嘅環境遭遇同思想性格造成嘅，所以佢詞中所描嘅心境可以畀讀者好大嘅想象空間，比前代嘅花間詞有內涵好多，所以佢開啓咗南唐詞風，乃至打開咗宋詞嘅一代風氣。
宋熙年係澳洲唐人，喺廣州出世，籍貫廣東鶴山，2006年參選悉尼華裔小姐競選攞咗冠軍，之後參選第二年嘅國際中華小姐競選又攞埋冠軍。2007年4月加入無綫電視做藝員，至2019年7月離巢，改做YouTuber，搞咗個channel叫《sarah & jason》。
宋時烈，初名聖賚、聖來、字英甫、號尤岩、尤齋、華陽洞主、橋山老夫、南澗老叟、諡號文正。係韓國李氏朝鮮後期嘅文臣、政治人、儒學者、畫家、性理學思想家。李朝後期嘅性理學嘅巨頭兼禮訟論爭嘅主要人物、西人黨嘅保守派同首領、首任老論黨黨首。
宋慧教，唐人地方嘅媒體寫做宋慧喬，係韓國女演員。曾響多部電視劇同埋電影度演出。代表作有電視劇集《藍色生死戀》，劇集《浪漫滿屋》，喺全亞洲人氣都好旺。2006年宋慧喬同車太鉉合作拍咗部電影《My Girl and I》。
大韓帝國係朝鮮喺1897年結束同大清宗藩關係到1910年日韓合併呢一段時期嘅國號。大韓帝國首都漢城，立國14年幾，歷經兩代君主。1910年《日韓合併條約》簽訂咗之後，畀大日本帝國吞併，大韓帝國滅亡，成個朝鮮半島開始日治時期。
之後韓信攻打齊國，齊國向項羽請救兵，韓信喺濰水擊敗齊王田廣同楚將龍且嘅聯軍，龍且戰死咗，韓信陸續控制曬齊國嘅地方。前203年，韓信自立為「假齊王」，劉邦收到韓信嘅通知之後雖然好嬲，但係家下仲未係時候同韓信反面，就封韓信做齊王。
《史記·淮陰侯列傳》話項羽敗亡後，佢嘅部將鍾離眛以前係韓信老友，就投靠咗韓信。劉邦知道鍾離眛喺楚國之後，就叫韓信捉佢。之後有人向劉邦告狀話楚王韓信謀反，於是劉邦以出遊為名，叫啲諸侯嚟陳見佢，搞到韓信有啲驚，有人勸韓信斬咗鍾離眛然後去見劉邦，就可以冇事。
喺2018年選舉期間，韓國瑜官方LINE Fans人數持續增長，2018年7月22號突破14萬大關，韓冰對喺網絡嘅團隊經營管理，為韓國瑜助選，産生相當大嘅影響同幫助。韓冰亮麗嘅外型相當「吸睛」，言談舉止落落大方，兼應對進退得宜，喺助選期間，韓冰甚至參加電視台政論節目、出席公益活動。
2018年底到2019年初，韓國瑜高票當選高雄市市長後，幫老竇打贏選戰嘅韓冰都成為話題性人物，人氣水漲船高，成為網紅，更跨縣市到新北市三重區為其他候選人輔選、同時因為韓冰嘅高顏值，喺加拿大求學時就做過兼職模特兒，喺臺灣期間亦為國際著名時尚雜誌《VOGUE》拍咗一組嘅相，因為韓冰嘅高人氣，韓國瑜因此被叫做「國民岳父」。
鄧艾早年因為自己嘅才學而被人舉薦做典農都尉，但係因為佢口吃而乜任何升遷。因為佢好仲意軍事，所以每次去到高山大澤，一定會喺度測量同埋繪製地形，並且規劃點樣紮營佈防。當時啲人成日取笑鄧艾，但係鄧艾並唔在意。
由正始元年開始，魏國準備喺淮河兩岸大規模嘅屯田，嚟儲備軍糧。鄧艾被派咗去視察，視察完之後寫咗本《濟河論》嚟表明自己計劃嘅具體方案，司馬懿十分滿意佢提出嘅方案，並且用咗拒嘅方案嚟屯田。251年，司馬懿病死咗，佢個大仔司馬師繼承咗佢嘅官職。
249年秋，蜀國將領姜維進攻曹魏嘅雍州，諗住拉攏羌胡返蜀國。司馬昭派郭淮同埋陳泰帶兵抵禦，鄧艾亦都有參與其中。鄧艾進攻蜀軍控制嘅曲城，切斷嗰度嘅交通同埋水源，搞到曲城嘅蜀軍困窘不堪。姜維知道後即刻走返蜀國。
鄧艾係白水嘅北岸嗰度屯兵，以防蜀軍反攻。冇耐之後，姜維又派廖化帶兵返嚟，係白水南岸扎營，同鄧艾對峙。鄧艾分析認為，姜維係派廖化駐守白水南岸，係諗住從北面嘅洮城偷襲。鄧艾於是即刻搶佔咗洮城，姜維果然帶兵嚟攻洮城，見座城已經被鄧艾搶咗，只好撤軍返蜀漢，魏軍因此而冇輸到，鄧艾因為嚟份功績而被封做關內侯，升任討寇將軍。
正元二年，司馬師病危，蜀將姜維趁機派幾萬人攻打隴西，蜀軍向狄道嗰邊進軍。魏將王經奮力抵抗，但係佢喺洮西被姜維打敗，被姜維包圍係狄道城入面。同年八月，司馬昭任命鄧艾擔任安西將軍、假節、領護東羌校尉，同陳泰等人一齊抗蜀。
陳泰同鄧艾軍會合之後，兵分三路前往隴西，佢哋避開蜀軍，偷偷咁行到狄道東南咁山上，係山上點火同埋打鼓嚟同城入面聯絡，守軍見到援軍嚟咗，士氣大振。姜維指揮手下進攻嗰座山，但係被魏軍打敗。嗰時陳泰話要截斷蜀軍嘅退路，九月，姜維將軍隊撤去鐘堤。
255年姜維係隴西輸咗，退守鍾堤。鄧艾認為姜維一定會再嚟多一次，所以加強防備。256年六月，姜維約咗蜀將胡濟係上邽嗰度會合。姜維原先諗住行祁山，知道鄧艾係嗰度有準備之後改行董亭進攻南安。鄧艾軍搶佔咗武城山，姜維見冇咗地利，打唔落嚟，於是係夜晚渡過渭水往東行，攻打上邽。
257年，魏將諸葛誕聯合東吳係淮南起兵反叛司馬昭。司馬昭抽調咗關中嘅兵力去討伐諸葛誕。姜維趁機攻打魏國嘅秦川。嗰時魏國係長城屯咗好多軍糧，但係防守好弱。鄧艾同埋魏將司馬望都驚姜維會攻打長城，於是佢哋兩軍聯合埋一齊。
姜維軍係芒水嘅山上紮營，司馬望軍同鄧艾軍就係近水嘅地方起咗座寨。蜀軍挑戰咗魏軍好多次，但魏軍就係不肯出嚟，兩軍就咁樣長期對峙。第二年，魏國鎮壓咗諸葛誕嘅叛變，姜維知道後只好撤返蜀國。鄧艾就咁升做征西將軍，前後總共增加咗六千六百戶食邑。
263年秋，大將軍司馬昭命鄧艾帶三萬幾人去纏擾係沓中屯田的姜維，雍州刺史諸葛緒帶三萬幾人阻斷姜維返漢中嘅路，鍾會帶領十幾萬大軍進攻漢中，廷尉衛瓘做監軍。鍾會攻陷漢中，姜維只好退守劍閣，鍾會打唔落嚟。十月，鄧艾親自帶兵行陰平小路，諗往偷襲蜀國嘅首都成都。
」。一直都唔仲意鄧艾嘅鍾會趁機向司馬昭冤枉鄧艾要造反，而鄧艾係處置投降嘅蜀漢君臣嗰陣時冇按照司馬昭嘅指示去做，亦都加深咗司馬昭嘅疑忌，司馬於是叫鍾會將鄧艾捉返去長安，鍾會派監軍衛瓘緝拿鄧艾。鍾會謀反失敗被殺之後，鄧艾嘅部將諗住救返鄧艾，衛瓘驚俾鄧艾報復，於是派田續殺咗鄧艾、鄧忠父子。
鄧伊婷2012年加入女子組合Super Gear，2014年拆夥後，佢改藝名「鄧以婷」，主力拍電影。2016年，佢參選「大閘蟹小姐競選」而畀人談論，同年簽咗做無綫電視部頭合約女藝員，主力拍劇集，2020年再改用新藝名「鄧伊婷」。
1985年太極參加第一屆嘉士伯流行音樂節，奪得全場總冠軍同多個獎項。之後進軍樂壇，短短幾年已經迅速走紅，奪得1986年度十大中文金曲「最有前途新人獎」金獎。太極出道以嚟著名歌曲包括《留住我吧》、《每一句說話》、《拚命三郎》、《Crystal》等。
1959年7月，喺中共中央政治局搞大會議期間呢，因寫信畀毛澤東，對1958年“大躍進”開始後“沙塵風”、“小資產階級狂熱性”等問題提出責備，畀錯誤噉認為系“向黨進攻”同右傾機會主義。8月喺中共八届八中全會上，又畀錯定為“反黨集團”嘅首要人物。
曹思詩，曾經用過藝名曹卓榣，係香港藝人，2009年出𡃁模寫真集，同年香港動漫節「ACG IMAGE GIRL大賽」攞埋冠軍，之後拍過廣告同MV女主角，之後改過個藝名，曾經入亞洲電視做女藝員，大約2013年過檔到無綫電視，讀完第27期藝員訓練班後做女藝員。
曾寶儀，臺灣女藝人 、主持人、歌手、演員、作家，喺香港出世，喺臺灣長大，喺台灣發展，喺國立臺灣大學社會學系畢業。爸爸係香港藝人曾志偉，媽媽王美華喺台灣演藝圈裏面活躍，係台灣人，同父異母弟弟曾國祥係香港同埋台灣新晉的電影導演和演員。
2003年，開始去中國大陸發展演藝事業，先後拍下幾部電視劇同埋參與多場《同一首歌》等大型晚會嘅主持工作。曾寶儀憑藉其風趣又不失大氣嘅主持風格深受中國大陸觀眾鍾意，令佢近年來成為中國大陸咁多直播晚會女主持人嘅不二之選。
2017年5月，曾祥忠為客家公會青年團舞蹈組同居鑾鵬峰宮慈善組到哈芝馬南安老院慶祝阿爺阿嫲雙親節時指出，青少年為安老院嘅老人慶祝雙親節，係敬老尊賢嘅良好行為同美德。佢講，依家住喺安老院嘅老人家，亦曾對呢個社會做出貢獻，後生要永遠記住佢哋嘅恩惠。
秦楚瀅，本名曾芷婷，另一藝名娜美，係香港女模特兒同網絡紅人。中學讀聖芳濟各書院，之後喺香港專業教育學院讀高級文憑。細個因為拍過窮飛龍嘅YouTube校園喜劇《男X女Y補習社》而為人所熟悉，之後拍咗電影《＃PTGF出租女友》作為影壇出道作。
曾憲文綽號EG，係香港YouTuber，網上短片平台攪屎棍嘅成員。2015年同其他成員開設頻道「攪屎棍」開始拍片，2019年開設個人頻道「EG大個仔」主要分享個人生活、歌曲cover等等。為歌手曾樂彤嘅堂哥。
齊桓公田午，戰國人，喺齊康公五年出世，田和代齊之後嘅第三位齊國國君，嗰陣叫「陳侯午」，《竹書紀年》叫田侯午，《史記》等後世史料叫田齊桓公，完整諡號係「孝武桓公」、「田齊桓公」，單字謚號係「桓公」，因為同「春秋五霸」之一嘅姜齊桓公小白相同，所以叫「田齊桓公」或者「齊桓公午」。
田齊桓公叫做「田午」，齊太公田和同埋孝大妃個仔，史書話佢「弒其君及孺子喜而為公」，意思就係話佢殺咗大佬田剡而自立。在位嗰陣曾經開過稷下學宮，招攬天下賢士，聚徒講學，喺齊國度教書。曾經試過人才薈萃，彬彬大盛，齊宣王嗰陣規模達到鼎盛。
田漢，乳名壽昌，用過筆名伯鴻、陳瑜、漱人、漢仙等，係湖南長沙人、中國話劇作家、戲曲作家、電影劇本作家、小說家、詩人、創造社其中一個主要成員、填詞人、文藝批評家、社會活動家、文藝工作領導者、中國現代戲劇嘅奠基人。
于謙，字廷益，號節庵，諡忠肅，大明浙江承宣布政使司杭州府錢塘縣人，七歲時，就有僧人話于謙會成為「救時宰相」，後來嘅《明史》都有記載。明永樂十九年，于謙由進士出身，因為參與平定漢王朱高煦謀反有功，得到明宣宗器重，擔任過御史、山西巡撫、河南巡撫。
明英宗時期，因得罪宦官王振而坐監，出獄之後被英宗起用為兵部侍郎。土木堡之變之後，于謙繼任兵部尚書，指揮明軍打贏京師保衛戰。景泰帝在位期間，于謙一路做到少保、太子太傅，因此後世尊稱佢「于少保」。英宗發動奪門之變並成功復辟之後，于謙被石亨、曹吉祥等人砌生豬肉，以謀逆罪喺集市被處死。
蕭志美喺細個開始鍾意時裝，成日將自己啲洋娃娃同哥哥啲玩具兵嚟扮靚。高中畢業後加入咗紐約帕臣設計學院，同世界頂尖攝影師史提芬·邁素做咗老友而做佢嘅攝影造型師。大學畢業後，蕭志美先後喺唔同嘅服裝公司做嘢，將自己獨特嘅設計理念融入到作品入面。
蕭志美喺1980年代開始搞服裝事業，1991年首次公開發表服裝秀，喺一場精品發表會入面整咗6件個人作品做展覽，即刻收到美絲百貨嘅訂單，重將其一服裝登喺《紐約時報》廣告版入面，之後蕭志美加入時裝界整屬於自己品牌嘅服飾專賣店。
1999年，ANNA SUI發佈咗佢嘅同名香水同彩妝系列產品，重喺2000年推出保養系列同「甜蜜夢境」香水，2001年發佈咗「蝶之戀」香水，2003年推出咗「我愛洋娃娃」限量版香水。 2005年，蕭志美同韓國三星一齊合作，搞咗ANNA SUI手機限量版。
2005年推出咗「許願精靈」香水。 2006年推出咗「渡假洋娃娃」香水限量版，又同Mattel一齊合作，搞咗ANNA SUI波絲「芭比娃娃」嘅限量版。 之後佢啲服飾同配件商品買到全球30個唔同國家入面，喺日本、韓國、臺灣、香港同美國有32家專賣店或專櫃。
佢早年做過新聞主播同節目主持，之後轉行做編劇，1992年更憑電影《跛豪》同麥當雄一齊攞香港電影金像獎最佳編劇。佢而家主要喺網上做時事評論員，同埋搞下唔同生意，包括財務公司易還財務，同埋飲業食務元卓集團。
蕭若元為網民熟知嘅一大特色，就係佢被戲稱「神燈」嘅能力，多數喺佢平台所談及對時事嘅估計，都會以反效果呈現返。經常畀網民用「燒山」一稱恥笑，仲成日有「燒山好嘢」哩句出現，意思啫係蕭又估錯或者係網民祈求佢講嘅嘢同現實相反。
2019年雙十一三罷當日發生黑衫蒙面示威者向持唔同意見嘅57歲男子淋潑易燃液體再放火燒人嘅馬鞍山燒人事件。蕭若元話單嘢「係假嘅、係拍戲嘅」，話被燒男子係特技演員，身上搽咗拍戲用嘅易燃物先至會瞬間着火，被淋嘅液體係道具先至好快就熄，並指稱被燒男子收咗200萬港幣報酬後製造輿論。
由2011年到2022年，潘蘇通、潘劉建明兩公婆開始參與香港賽馬活動，以高價買入多匹賽駒，包括手風順、事事為王、大運財、大印銀紙、王者無敵、代代為王、大運起、大雄圖、大金庫、大運當頭、事事亨通同埋運財再來。
潘梓鋒學開功夫，佢阿爸係白眉派高手，亦係中醫開跌打館，劉德華都幫襯過。2021年8月，潘梓鋒涉嫌打傷前女友吳紫韻嘅同事鄒兆霆被人拉咗，無綫電視即刻停咗潘嘅所有工。無綫助理總經理樂易玲話件事已經進入司法程序。
袁紹，字本初，豫州汝南汝陽，東漢末年政治家、割據軍閥。佢曾經俾其他諸侯推舉做討董聯盟嘅盟主。討董聯盟解散之後，袁紹同北方嘅諸侯公孫瓚爭奪河北，最後佢喺易京之戰將公孫瓚做低。嗰時嘅袁紹控制住河北嘅幽州、并州、冀州同埋青州四個州，係東漢末年最強大嘅諸侯。
之後袁紹派兵南下，諗住打低中原嘅諸侯曹操，但佢喺官渡之戰輸畀曹操，又喺第二年嘅倉亭之戰再輸多一次，實力大減，冇耐佢就病死咗。佢死咗之後，佢兩個仔袁譚同埋袁尚為咗爭老豆嘅位而內訌，結果佢哋兩個俾曹操做低，而河北四州亦都俾曹操攞到手。
袁術，字公路，汝南汝陽人。佢係東漢末年嘅軍閥豪強，亦都係號稱「四世三公」嘅大族汝南袁氏嘅族人，河北軍閥袁紹嘅細佬。袁術最初喺南陽割據，後尾搬咗去淮南。佢之後僭號稱帝，建立仲氏政權，但係得唔到任何支持，反而俾其他勢力圍剿，最後因為抑鬱而嘔血死咗。
袁術年輕嗰時曾經被舉為孝廉，做過郎中、河南尹、折衝校尉同埋虎賁中郎將。大將軍何進俾宦官殺咗之後，袁術帶領虎賁軍圍攻南宮，並且燒咗嘉德殿嘅青鎖門，諗住逼宦官段珪出宮。董卓入咗洛陽之後，諗住將少帝廢咗。佢表袁術做後將軍，點知袁術反而驚到走咗去南陽度避禍。
嗰時長沙太守孫堅咁啱好殺咗原本嘅南陽太守張咨，並且帶兵投靠袁術，袁術就咁成為咗南陽嘅新主人，荊州牧劉表見到之後舉薦袁術做南陽太守。南陽原本有百萬戶人，但係袁術唔制訂法律，仲靠打劫嚟攞物資，佢嘅行為令好多百姓唔鍾意佢。
袁紹諗住立宗室幽州牧劉虞做皇帝，嚟同董卓抗爭，但喺袁術唔願意見到成年嘅漢朝皇帝，於是用正義嘅說詞拒絕咗袁紹嘅提議，兩兄弟就咁樣翻咗面。袁術派孫堅進攻董卓嗰時，袁紹搵咗會稽嘅周昕做豫州刺史，諗住搶孫堅嘅地盤，點知周昕畀袁術做低咗。
由於豪傑大多都選擇依附袁紹，袁術於是鬧其他人寧願跟「家奴」都唔跟自己，利寫信畀幽州嘅公孫瓚話袁紹唔喺袁氏子孫，袁紹知道之後十分之嬲。呢個時候，漢獻帝派劉虞個仔劉和去搵劉虞，叫佢派兵嚟救自己。但係劉和喺經過南陽嗰時俾袁術扣留，袁術趁機向劉虞勒索咗幾千騎兵，公孫瓚見勸唔到劉虞，為咗避免畀袁術怨恨，於是派咗自己嘅堂細佬公孫越去幫袁術，並且勸袁術搶走嗰啲兵馬。
冇耐公孫越喺袁紹引發嘅豫州爭奪戰入面戰死，公孫瓚因此同袁紹結仇，並且出兵攻打袁紹。袁術同北方嘅公孫瓚、平原相劉備同埋徐州刺史陶謙結盟，袁紹為咗對抗袁術亦都拉攏咗荊州嘅劉表結盟。之後袁術派孫堅去攻打劉表，但係孫堅戰死咗。
袁術輸咗之後撤退到雍丘，之後又帶領部下前往九江郡，並且殺咗朝廷任命嘅揚州刺史陳溫。袁術向南方嘅壽春行軍，但喺佢任命嘅揚州刺史陳瑀唔肯接納佢哋，袁術於是退守陰陵，陳瑀因此冇即刻攻打袁術，袁術於是喺淮北聚集軍隊，準備攻打壽春。
陳瑀好驚，派細佬陳琮向袁術求和，點知陳琮反而畀袁術扣留，陳瑀嚇到走咗去下邳。期間袁術從袁紹嗰度搶嚟嘅沛國畀陶謙搶走咗，而袁術又兼稱徐州伯，似乎已經同陶謙決裂。李傕攻入長安之後，諗住親近袁術，於是派馬日磾封佢做左將軍、假節，進封陽翟侯，點知袁術居然搶咗馬日磾嘅符節，仲逼馬日磾幫自己做嘢。
195年，袁術嘅部曲追擊曹操，曹操匿入秦伯南嘅屋企。袁術嘅士兵問秦伯南曹操喺邊度，秦伯南話自己就係曹操，因此俾追兵殺害。建安元年，袁術從徐州廣陵郡出兵攻打徐州牧劉備，一開始劉備喺盱眙同埋淮陰抵抗袁術。
後尾劉備嘅手下曹豹反叛，搵咗投靠劉備冇幾耐嘅呂布攻佔下邳，袁術順勢將劉備做低。袁術之後舉薦吳景做廣陵太守，並且挑動呂布嘅手下郝萌發動叛變，但叛變最後俾呂布鎮壓。呂布畀兵敗嘅劉備駐守小沛，防止袁術北上嚟打自己。
袁術利用五德終始說作為依據，又認為神秘讖緯預言「代漢者當塗高」對應咗自己嘅表字「公路」，加上佢之前從孫堅度勒索返嚟嘅傳國玉璽，都成為咗佢稱帝嘅理由。197年，袁術喺壽春僭號稱帝，建號仲家。佢喺自己首都九江設置淮南尹，任命自己嘅文武官員，並且喺南北郊起咗自己家族嘅祠堂。
但係袁術稱帝並冇得到其他諸侯嘅支持，反而令到其他諸侯感到反感，好快袁術就成為咗眾矢之的，畀孫策、呂布、曹操、劉備等勢力叛盟同埋攻擊。孫策寫信鬧袁術，並且宣布脫離袁術獨立，趕走咗袁術任命嘅丹楊太守袁胤。
孫策嘅舅父廣陵太守吳景同埋堂兄九江太守孫賁亦都脫離袁術加入孫策，袁術就咁失去咗廣陵同埋江東嘅大片土地。呂布拒絕幫助袁術而殺咗袁術派嚟嘅使者韓胤，並且做低咗諗住報復嘅袁術軍。之後袁術又派人刺殺咗漢室陳王劉寵同埋陳國相駱俊，併吞咗陳國，結果俾曹操大軍做低，袁術只好走返去淮南。
建安二年秋天，江淮發生飢荒，周圍都可以見到人食人嘅情況。但袁術冇改變自己奢侈嘅生活作風，佢嘅後宮着住華麗嘅衫褲、佢食住珍貴嘅肉食，完全唔理喺度挨餓受凍嘅士兵。建安三年冬天，呂布俾曹操攻打，佢派許汜同埋王楷搵袁術求救，但袁術由於之前畀呂布叛盟而唔肯幫手，後尾喺許汜同埋王楷嘅勸說下先至肯出兵幫，呂布亦都諗住將個女送到袁術嗰度，但係由於畀曹操阻攔而冇做到。
建安四年，袁術因為食晒所有糧食而諗住投靠喺灊山屯兵嘅部下雷薄同埋陳蘭，畀佢哋拒絕咗。之後表術又諗住將帝號送畀擁有北方四州嘅袁紹，並且去投靠袁紹嘅大仔、時任青州刺史袁譚，但袁術俾曹操派嚟嘅劉備趕走咗，只好返去壽春。
2022年1月7日，袁弓夷喺佢嘅Youtube Channel「袁爸爸 袁弓夷政經評論」搞直播，題為「香港成為西安共同體？龔小夏 袁弓夷」，當中提到佢有份成立「香港臨時立法會」，以抗衡「香港國家安全法」同「新選制」後嘅立會，為支持香港修例風波嘅港人提供議會平台。
董作賓，字彥堂，河南南陽人，係中國著名甲骨學家、「甲骨四堂」之一，喺研究甲骨文、殷朝曆法方面標青，亦主持過殷墟嘅發掘工作。著作有《卜辭中所見之殷曆》、《甲骨文斷代研究例》、《殷曆譜》、《西周年曆譜》、《中國年曆總譜》、《中國上古史年代》等。
1903年，佢去武昌參加鄉試嗰時，因為好奇心響衙門入面東張西望，畀班衙役打，所以佢就話「我憎死當官嘅人」。1905年，佢考入湖北文普通學堂，1910年畢業之後獲得清政府學部拔貢，響黃州做教書。響1911年，佢加入中國同盟會，同年仲參加埋辛亥革命。
響1914年，佢考入私立日本大學，留學期間加入埋中華革命黨。響1915年，因為從事反袁世凱運動，畀人拉咗兩次去坐監。響1916年出獄之後，去返日本繼續留學。響1918年留學返嚟中國，參加護法運動，響1919年又參加埋五四運動，之後佢開武漢中學，而佢就做返教書，負責教中文。
事發後，葉欣亦成為中國大陸抗擊沙士期間，第一位感染沙士死咗嘅醫務人員。幾日後，廖冰兄向全社會成立咗葉欣嘅同名基金會嚟抗擊沙士，同年5月12號攞咗南丁格爾獎，2009年重入選做中華人民共和國成立之後嘅100位感動中國人物名錄。
喺2019年6月，習近平同日本首相安倍晉三會面，安倍晉三表明關注香港《逃犯條例》引發嘅大規模遊行，但健吾就只係翻譯話安倍晉三同習近平講香港好重要。立法會議員區諾軒同時事評論員黃世澤，都分別批評佢。區諾軒批評佢冇全篇直譯，而黃世澤就批評佢挑撥港日關係，打散民氣。
喺2020年12月，區諾軒就曾經公開呼籲，讚好咗健吾Facebook專頁嘅朋友「unlike」佢，又批評健吾經常冷嘲熱諷抗爭運動，形容佢嘅行為同李梓敬一樣咁核突。區諾軒之後喺香港獨立媒體寫文，話自己係日久見人心，話好多人對香港嘅付出，係唔可以逆轉嘅前途，反觀佢輕描淡寫喺度取笑人，比怨婦更怨婦，針對佢嘅行動係「冰封三尺，非一日之寒」。
19歲時做咗所在郡嘅功曹，又做鄭縣嘅縣令。當時縣嘅監倉度韞住幾百人，杜畿親自去監倉爲佢哋裁決，就算唔係人人都裁決妥當，郡度啲人都話佢年紀輕輕咁有大志。後來舉爲孝廉，做漢中府丞。東漢末年時天下大亂，杜畿於是棄官走咗去荊州，直到建安年間先返去北方。
」衞固唔想忤逆人心，於是又聽咗佢話，結果自己嘅兵員分散咗。當時張白騎攻打東垣，高幹打濩澤，上黨各縣殺長官，弘農捉咗郡守，噉嘅形勢令衞固想秘密調兵。杜畿知河東各縣都依附佢，於是帶幾十個騎兵出城防守，各縣嘅人都出來幫佢，數十日就籌集到四千幾人。
」於是當地嘅訴訟少咗好多。又喺縣度提舉啲孝子、貞婦、孝孫，免佢哋服役，經常慰問佢哋。又鼓勵民衆養牛、馬、家禽家畜，啲民衆勤奮務農，所以家家生活豐實。杜畿話生活富足就要開始文教，於是講武授學，開學宮親自教書，於是河東出咗好多學者儒士，博士樂詳就係由杜畿提拔嘅。
韓遂、馬超反叛曹操，弘農、馮翊等地都響應佢哋嘅反叛。河東雖然同佢哋相接，但啲民衆無造反嘅心。曹操西征佢哋時，啲軍糧全靠河東供應。等到曹操征服曬佢哋後，重淨糧草二十萬斛有多，曹操就話杜畿好叻，獎佢俸祿二千石。
曹丕升做魏王後，召杜畿做尚書，賜佢爵位關內侯。到曹丕稱帝後，就封佢做豐樂亭侯，食邑百戶，任職爲司隸校尉。之後曹丕攻打東吳，任命杜畿做尚書僕射，統管留守事務，曹丕去許昌，亦係要佢統管留守。後來曹丕落令整樓船，喺陶河試船時，遇到強風部船沈咗，杜畿浸死喺陶河度，死時61歲。
大將羊祜喺朝中揸兵權，多次提議打吳國，但啲大臣未想出兵住。過咗多年後，羊祜老咗病咗，死之前羊祜薦舉杜預畀晉武帝。武帝聽咗，封杜預做平東將軍。到羊祜死時，佢封做鎮南大將軍、都督荊州諸軍事，頒畀佢追鋒車。
東吳上游嘅防守綫無咗，自長江到湘江、廣州嘅各地方都陸續畀晉軍接收。將領王濬嘅大軍進入建業，生擒孫皓。不過，王濬貪功，上奏朝廷話佢自己攞到都督孫歆嘅頭。之後杜預帶孫歆返來，個個人先知咩回事，喺京城洛陽嘅人都笑呢件事。
房玄齡本身係進士出身，後尾跟咗李世民做參謀，好幫得李世民手。626年房玄齡參與咗玄武門之變，同杜如晦、長孫無忌班人出咗好多力。李世民上台做咗唐太宗，房玄齡官位係中書令，即係宰相。當時佢同杜如晦畀人評價「房謀杜斷」。
杜審言係杜甫阿爺。杜審言好有才華，但恃才傲世。後生嗰時同李嶠、崔融、蘇味道合稱「文章四友」。唐高宗咸亨元年擢進士第，做隰城尉。後轉洛陽丞。武后聖歷元年，坐事貶吉州司戶參軍。武則天好欣賞佢啲詩文，授著作佐郎，官至膳部員外郎。
杜如風係香港電視節目主持人同作家，主要拍遊埠節目同出遊埠書，喺2007年幫無綫電視無綫生活台拍《流行東京》而開始出名，之後幫Now TV拍《風行全世界》系列，2015年開始再幫無綫拍節目。而家係製作公司《狼製作》創辦人兼社長，自行製作旅遊節目，然後再用外判形式賣畀電視台。
阿爸係前嘉禾電影公司宣傳部經理杜惠東，阿媽盧佩係退休中學教師。由於阿爸幫雜誌翻譯日本娛樂資訊多年，所以自細就耳濡目染，通曉日語。小學喺北角衛理小學讀書，中學就喺筲箕灣官立中學讀書，之後到加拿大麥馬士達大學修讀城市規劃，副修日語，其後參與當地「在加國學生日本語演講比賽」獲得全國冠軍，考到日本文部省獎學金，獲日本駐加國大使夫人賞識，推介佢大學畢業之後去東京嘅御茶水女子大學主修日本文學，所以放棄多倫多大學嘅碩士課程。
杜如風更透露之前去英國受咗氣，因為被當地嘅一個製片「放飛機」。杜如風表示只要求個製片幫手安排行程，約地方拍攝已經無叫佢約。佢收300英鎊一日，但係一日都無出現過，居然夠膽喺最後一日走嚟收錢。杜如風返到香港喺專欄裏面開名責罵嗰個失職製片，佢嘅公司最後打電話嚟向杜如風了解事件。
丁奉，字承淵，廬江安豐人，三國時期東吳要將。佢嘅細佬係丁封，有仔丁溫，都一齊做東吳將領。後生嗰時做小將，多次跟其他將領征伐，時時勇冠三軍，曾隸甘寧、陸遜、潘璋等人帳下，又驍勇又有計謀。後期解救壽春、誅殺孫綝，多次立功，從小將位置長成爲大將軍。
丁奉出世喺廬江安豐，佢開始自己嘅事業係憑住喺吳軍嘅服役，喺甘寧領下做個隊長小將，之後又轉屬過陸遜、潘璋。喺各個戰陣，佢都衝鋒打頭、戰鬥到好㷫，立低幾多戰功榮譽。之後丁奉做偏將軍，成爲三國時武將之一。佢自孫權時歸附孫吳，孫權死後佢歸附孫亮同孫休。
263年，司馬昭嘅將領鄧艾去打蜀國，劉禪派人去東吳求救，老將丁奉帶軍去救蜀，辦法係帶軍去攻擊壽春，來牽扯魏軍，但救蜀唔成功。之後嘅吳主係孫皓，丁奉遷任右大司馬、左軍師。寶鼎三年，孫皓命令丁奉同諸葛靚一齊去打合肥嘅司馬駿，丁奉同晉國嘅大將石苞通信，傾下閒偈，石苞因此撤職。
丁午壽係美國伊利諾大學攞機械工程學士，開達集團董事長，香港工業總會前主席，香港立法會工業界功能界別議員。2004年嘅第3屆香港立法會選舉轉戰地區直選嘅新界西選區，喺周梁淑怡嘅兩人名單排第二，最終周梁淑怡當選而佢落選。
丁子朗係香港無綫電視男藝員，2016年參加無綫電視嘅香港先生選舉攞到亞軍同「最上鏡先生」而入行。佢讀完2016年演藝進修班後，開始喺綜藝節目演出。2018年，佢喺節目《森美旅行團》爆肌浸浴，一脫成名。
2012年約滿無綫電視之後轉投香港電視網絡。同年接拍旗下電視劇《我阿媽係黑玫瑰》。拍攝推撞鏡頭期間拉傷後背肌肉要戴頸箍，而家已經好返嗮。但係由於係香港電視嘅安全疏忽搞到丁主惠打算離巢，最終喺2014年1月重返無綫電視，回巢後首部電視劇係《再戰明天》。
早喺2012年，余思霆參加過美國華裔小姐競選，但係落選，2013年參選中華小姐環球大賽美洲賽區，結果屈居亞軍。到2016年，佢第二次參選美國華裔小姐競選，攞到冠軍之餘，重攞到最上鏡小姐、網上最受歡迎小姐、最佳晚裝演繹獎三個獎。
高雄市出世，農家子弟，成績優異，曾獲時任高雄市長陳菊頒發市長獎。2012年自前鎮高中畢業之後進入國立臺北大學公共行政暨政策學系就讀，2013年轉去國立臺灣大學政治學系政治理論組就讀，2016年6月畢業後考入國立臺灣大學國家發展研究所兩岸關係組碩士班。
呂良偉早響1980年左右已經拍港產片，但要到十幾年後，佢先至靠《跛豪》成功。《跛豪》喺1991年上映嗰陣票房收三千八百幾萬，係呂良偉最賣得嘅戲，重被提名金像獎影帝。但嗰屆佢爭輸咗畀曾志偉，所以佢隔咗一年先至再拍戲，但部部票房都唔夠《跛豪》嘅一半。
呂熙係前香港無綫電視同香港電視網絡男藝員。佢參選2008年香港先生入最後三強，跟住參加2009年第23期無綫電視藝員訓練班入行，之後主要拍電視劇。2012年佢轉投香港電視網絡，代表作包括《警界線》嘅陳駿泰。
信陵君，姬姓，魏氏，名無忌，係中國戰國時代政治人、軍事家，魏昭王個仔，魏安釐王同父異母細佬，後世亦稱魏公子。佢喺魏安釐王時期官至魏國上將軍，同平原君趙勝、孟嘗君田文、春申君黃歇合稱「戰國四公子」，因為佢哋都招攬大量門客。
蔡耀昌，香港民監會發言人、支聯會副主席、真普選聯盟成員團體代表、做過民主動力執委，曾任沙田區區議員、民主黨中委。祖籍廣東深圳，中學時期開始參加社運，大學時期支援八九民運並參加「六四」鎮壓後嘅營救工作。
2003年7月1日，香港主權移交中國六週年，當年嘅七一大遊行，是八九民運以來最大規模的遊行示威，受到國際輿論重視。由於《香港基本法第二十三條》嘅立法程序，加上SARS事件導致香港社會好唔景氣，大量香港市民唔滿。
遊行主題為「反對廿三，還政於民」，大會呼籲市民着黑衫參加遊行，以表達對政府嘅不滿。雖然當日香港天氣炎熱，但有大量人士參與遊行。主辦團體民間人權陣線估計遊行人數超過50萬，而警方則就公佈當日截至下晝六點，由起點到終點之間共有35萬人。
蔡耀昌喺1993年8月陪同內地工運領袖韓東方返大陸期間，在廣州遭沒收回鄉證及遣返回港，此後便一直返唔到中國大陸，也未能成功重新申證，直至2016年12月17日，蔡畀中共當局發還回鄉證，這是因為中共早前透過幫港出聲的周融發佈消息，會向香港反對派人士發還回鄉證，畀人沒收或註銷回鄉證的民主派人士可獲「解凍」重新申請領證。
他攞證後即日在羅湖過關再搭和諧號動車上廣州，又拍照留影，呢個係他23年以來再次踏足內地。佢坦言經過羅湖橋時「有點感觸」，堅稱日後「該做的事都會繼續」，如同埋內地維權人士見面等。在內地關口，佢感覺比其他人需時較長，過程約2分鐘，關員喺電腦輸入一啲資料，不過過程裏面關員沒有向佢提問。
2020年新型冠狀病毒肆虐期間，有食肆怕中國大陸傳染病毒，貼咗告示唔招待講普通話嘅顧客幫襯。身兼民主黨中委嘅社區組織協會幹事蔡耀昌，向平等機會委員會投訴食肆拒招待大陸人及香港新移民涉歧視，不過此舉引起民主黨內嘅爭議，蔡被指打壓「黃店」。
由於學者蔡英文同埋中華民國總統蔡英文同名同姓，兼且都喺英國留過學，經常有人誤認。蔡英文當選總統後幾日嘅2016年1月19號，香港政論家林行止喺《信報財經新聞》發表專欄文章〈造潛艇怒海不揚波 睜鳳目保兩岸相安〉，話蔡英文喺英國留學期間翻譯過英國政治學者Q.
Skinner嘅《馬基維利》一書，「對馬基維利那套為達目的不擇手段的學說，曾譯有關專著的蔡英文總統必然深有會心，那讓她成為一位不易對付──比歷任民選總統更難對付的台灣政治領袖」。冇幾耐《亞洲週刊》指出林行止撈亂咗兩位蔡英文，嗰本書其實係男性學者「蔡英文先生」譯嘅。
2005年曾經參加新絲路模特大賽獲得長沙賽區第1、湖南省十佳。2007年參加中央電視台《挑戰主持人》獲得團體第2名。2008年參加湖南廣播電視台娛樂頻道舉辦嘅《星姐選舉》選美比賽獲得亞軍、最上鏡獎同最佳體態獎。
2010年，《瀟湘風尚大典》同汪涵共同擔任主持人，《好女人》同欣然等人共同擔任主持人，喺《快樂男聲》全國300強突圍賽、《職場大明星》同《節節高升》擔任主持人主持人。2011年，喺《百姓春晚》擔任主持人。
2012年，喺《全力以赴》擔任主持人。2013年，為湖南衛視《我是歌手》第一季林志炫嘅芒果經紀人。2014年，為湖南衛視《我是歌手》第二季品冠嘅芒果經紀人。2015年，為湖南衛視《我是歌手》第三季李健嘅芒果經紀人，喺「2015雙年巔峰會」擔任主持人，《中韓夢之隊》、《全員加速中》擔任嘉賓。
姜維，字伯約，天水郡冀縣人。原本係曹魏天水郡嘅中郎將，後尾投降蜀漢。佢喺諸葛亮死後發動十一次北伐，但都失敗咗。最後姜維因而匿去沓中度屯田。之後曹魏派鍾會同埋鄧艾攻打蜀漢，後主劉禪投降鄧艾，蜀漢滅亡。姜維喺蜀亡之後投降鍾會，諗住借鍾會嘅野心嚟復國。
姜維開頭係魏國將領，建興六年諸葛亮出兵祁山，姜維同梁緒、尹賞仲有梁虔幾個正同天水太守馬遵同行，馬遵聽到蜀軍嚟到而且周圍嘅縣都響應蜀軍，懷疑姜維幾個都有異心，所以唔理姜維幾個自己走咗去，姜維幾個睇到馬遵走咗，想返去，但城門閂埋咗，想返去冀城都被趕出門外，喺呢個情況下唯有向蜀漢投降。
姚君達細個喺油尖旺區長大，有一弟一妹，細佬姚君偉同細妹姚秀慧係米蘭站高層。姚君達以前讀東莞同鄉會方樹泉學校同西營盤育才中學。1986年中五畢業之後做過小販，最初喺尖沙嘴加連威老道擺地攤，直至2001年先創立米蘭站。
米蘭站2011年5月喺香港交易所上市，總資產值20億港紙，包括物業樓盤。而姚君達喺2010年被委任做米蘭站執行董事，2011年做米蘭站董事局主席，2017年宣佈提早退休。另外，佢曾經係仁濟醫院董事局總理。
鍾會出世嗰時，佢亞爸鍾繇已經七十幾歲。佢亞媽張昌蒲喺鍾繇嘅妾，但好有學問。佢喺教育方面十分之嚴厲，鍾會四歲嗰陣就開始教佢《孝經》，七歲讀《論語》，八歲讀《詩》，十歲讀《尚書》，十一歲讀《易》，十二歲讀《春秋左氏傳》、《國語》，十三歲讀《周禮》、《禮記》，十四歲讀佢亞爸鍾繇寫嘅《易記》，十五歲就要佢入太學讀書。
正元二年淮南守將毌丘儉喺壽春叛變，大將軍司馬師帶兵攻打毌丘儉，鍾會亦都有份參加，負責掌管機要。司馬師喺做低毌丘儉之後冇幾耐就喺許昌病死咗，佢細佬衛將軍司馬昭接管咗亞哥嘅軍隊，鍾會就喺軍營度規劃戰略。嗰時朝廷命尚書傅嘏將司馬昭嘅軍隊帶返洛陽，並且叫司馬昭留喺許昌嗰度等候調度。
鍾會同傅嘏謀劃，讓傅嘏先上表畀皇上，跟著同司馬昭一齊帶兵返洛陽，並且喺洛水南部嗰度駐兵。朝廷拜司馬昭做大將軍錄尚書事。鍾會改做黃門侍郎、並且畀封咗東武亭侯嘅爵位，有三百戶嘅食邑魏高貴鄉公甘露二年，鍾會嘅亞媽張昌蒲病死咗，鍾會幫佢亞媽作傳，唔叫亞媽做妾而係叫做命婦，並且記錄低皇帝曹髦下詔要求司馬昭畀多啲錢嚟搞喪事。
鍾會喺屋企幫亞媽服喪期間，朝廷徵召淮南守將諸葛誕做司空，鍾會認為諸葛誕唔會聽朝廷嘅命令，於是即刻去搵司馬昭，司馬昭回應話件事已經施行咗，唔會再作更改。後尾諸葛誕喺壽春起兵反叛，魏帝曹髦御駕親征，駐軍項城，命令鍾會跟埋大將軍司馬昭一齊去討伐諸葛誕。
鍾會用計吸引東吳將領全懌出降，令到壽春城入面嘅將領發生內訌，最後佢哋成功做低咗諸葛誕。大軍凱旋之後，朝廷諗住升鍾會為太僕，但鍾會堅辭不受。於是朝廷升咗佢做中郎在大將軍府管記室事，意思喺以皇帝近侍官嘅身份掌管大將軍府嘅文書機要。
朝廷又因為鍾會討伐諸葛誕有功而諗住封佢做陳侯，但佢又多次不受，於是皇帝曹髦下詔表揚佢功成不居嘅處事態度。之後鍾會改做司隸校尉，司隸校尉雖然唔係宮中職位，但喺鍾會仍然喺度發揮佢嘅政治影響力。佢擁有賞罰生殺之權，比如佢就曾經殺咗名士嵇康。
魏元帝景元三年，司馬昭任命鍾會做鎮西將軍，假節鉞，管理關中軍事。263年八月，司馬昭命令鍾會聯同鄧艾、諸葛緒兩人兵分三路攻打蜀國。鍾會帶領十幾萬嘅主力分兵三路從斜谷、駱谷、子午谷呢三條路行去漢中，冇耐就到咗漢中，並且派人祭拜蜀漢已故丞相諸葛亮嘅墳墓，其間鍾會奪走咗諸葛緒嘅兵權。
蜀將姜維見到陽平關已經失守，只好退守劍閣。鍾會大軍攻打劍閣，但係點都打唔落嚟，鍾會於是發佈檄文昭告蜀漢軍民。呢個時候，鄧艾行陰平小路到成都附近，並且做低咗綿竹嘅守將諸葛瞻，蜀主劉禪嚇到派人投降鄧艾，鄧艾派使者命令姜維投降鍾會，姜維知道後選擇投降鍾會。
鍾會於是禁止士兵搶奪侵擾，向蜀漢官員表達善意，並且同姜維做咗朋友。鍾會從蔣琬個仔蔣斌嗰度知道蔣琬就葬喺涪縣，於是佢去涪縣祭拜蔣琬。十二月，魏帝曹奐下詔任命鍾會做司徒，並且進封佢做縣侯，增加一萬戶嘅食邑畀佢，另外佢兩個仔亦都被封做亭侯，兩人都得到一千戶嘅食邑。
蜀國滅亡之後，鍾會有自立門户嘅野心，於是佢密報司馬昭話鄧艾居功自傲、諗住謀反，司馬昭命令鍾會將鄧艾捉返曹魏。鍾會於是親自去成都處理，佢派監軍衛瓘先行，衛瓘將司馬昭嘅手諭攞畀鄧艾啲士兵睇，於是鄧艾嘅士兵冇作出抵抗，鄧艾同佢亞仔鄧忠畀衛瓘用囚車運返曹魏。
鍾會見到自嘅心腹大患鄧艾已經畀自己處理咗，自己又統領咁多軍隊，於是佢開始有叛變嘅諗法。鍾會仲計劃派姜維攻打長安，跟住兵分兩路攻打洛陽，咁樣就有機會攞到成個天下。之後，鍾會收到咗司馬昭嘅書信，司馬昭話驚鍾會解決唔到鄧艾，所以已經派咗中護軍賈充帶領步騎萬人行斜谷到樂城屯駐，自己亦都親自帶領十萬士兵屯駐喺長安。
鍾會收到書信之後，認為司馬昭已經唔再信任自己，肯定知道自己有自立嘅野心先至咁樣做，自己不如先下手為強，贏咗有機會攞到天下，輸咗都可以學劉備一樣喺蜀地割據。魏元帝景元五年正月十六日，鍾會集合咗護軍、郡守、牙門騎督以上嘅武將官員同埋蜀漢故官，喺蜀漢朝堂為逝世冇耐嘅郭太后發喪，同時佢話自己有太后嘅遺詔，要起兵做低司馬昭，鍾會將班武將官員關晒喺城入面，佢認為自己咁做可以將軍隊控制喺自己手上。
點知護軍胡烈趁派飯嗰陣時同喺城外嘅仔胡淵聯絡，佢哋話鍾會要殺曬駐守城外嘅反對者，好快呢嗰傳言就喺軍隊入面廣泛嘅流傳。正月十八日，城外軍隊發生騷亂，佢哋突然攻入城入面，鍾會同埋姜維一齊被殺，佢死嗰時得四十歲。
2020年11月22號，黃之鋒喺社交媒體透露，鍾翰林喺壁屋懲教所遭到無理體罰，喺無任何原因嘅情況下，喺21號同22號被強行要求步操超過四個鐘，已經體罰至胃痛嘅程度，仍被要求繼續步操。而涉事者，係之前迫令在囚政治犯自摑嘅懲教助理禤雅達。
譚俊彥係香港演員，亦係演員狄龍個仔。佢喺香港出世，祖籍廣東新會，2001年開始拍電影，2016年加入無綫電視拍電視劇，包括《天命》、《特技人》及《法證先鋒IV》等。佢老婆係內地演員任祉妍，有一個女同一個仔。
譚永浩係香港無綫電視男藝員，2012年第26期無綫電視藝員訓練班畢業。佢正式加入無綫電視之前，就已經演出過青春劇《赤沙印記@四葉草.2》同電影《喜愛夜蒲》，2010年參加英皇新秀歌唱大賽攞到金咪大獎。
石敬瑭係後唐嘅節度使，後唐明宗嘅女婿。李從珂做咗後唐皇帝之後，思疑石敬瑭會作反，936年調石敬瑭去第度，石敬瑭唔接受，李從珂派兵攻打佢，石敬瑭向契丹求救，契丹軍嚟到，唐軍大敗。石敬瑭響十一月稱帝，國號晉，改年號做天福。
范仲淹阿爸係范墉，武寧節度使。范家祖籍彬州，今日陝西省彬縣，大唐時先祖范履冰做過宰相。祖輩因戰亂返唔到鄕，搬去蘇州吳縣，今江蘇蘇州。范仲淹出世時，范墉正值喺真定任職。之後范墉遷官到徐州，做武寧節度使，舉家搬到徐州，不過范墉無耐就死咗。
范彩兒，係香港女演員，舊時係無綫電視藝員，讀藝員訓練班入行，主要都係做劇集入面啲護士角色，當中最出名係處境劇《依家有喜》嘅Cally，2012年跳槽到香港電視網絡做藝員繼續拍劇。香港電視網絡約滿後，佢有演出過viuTV劇集《三一如三》。
范鴻齡，SBS，JP，係香港親中陣營政治人、大律師、生意人，醫院管理局主席。原籍浙江寧波，上海出世，天一閣范欽後裔，1969年香港大學工商管理畢業，北京大學法律學士，擁有執業大律師資格，做過中信泰富董事總經理、香港行政會議非官守成員。
范萱蔚係香港歌手。2006年佢參與無綫電視遊戲節目《美女廚房》做「美少女廚神」參賽者，到2007年正式入樂壇，2008年出過兩隻碟，之後亦為無綫電視同香港電台拍過電視劇。2012年佢轉行做化粧師，淡出幕前。
范仲恒係前香港無綫電視基本藝人合約男藝人，2012年第26期無綫電視藝員訓練班學員。2019年5月離開無綫，7月曾再次重返無綫。2018年，畢業於香港理工大學全球供應鏈管理系碩士課程，2022年9月再度離開無綫電視。
方駿釗先後喺培僑中學、觀塘官立中學同香港理工大學畢業。1991年第4期無綫電視藝員訓練進修班畢業。1970年代以香港佳藝電視出道、其他時間佢幫過無綫電視、亞洲電視、佳藝電視同香港電台電視部拍攝《獅子山下》系列等。
1965年加入中國共產黨。1960年起接受軍事專業訓練，哈爾濱軍事工程學院導彈工程系畢業，直到1983年都做緊軍事方面嘅職位，最高級做到副團級參謀。1983年廖承志過身之後，佢被調做中國國務院僑務辦公室副主任，繼承佢老頭個位。
關於佢嘅身世，有人話佢嘅祖先係秦穆公嘅時期嘅白乙丙將軍。白乙丙嘅後代都姓白，而白起係佢嘅後人。但係唐朝詩人白居易卻話係白姓先祖世系嘅《故鞏縣令白府君事狀》記載過白起嘅祖先係楚國嘅公族白公勝。由於白公勝謀反失敗所以自殺，佢嘅仔就逃咗去秦國，世世代代都係秦國做將軍，所以白起係佢嘅後代。
白歆惠畢業於私立世新大學行政打理學系，事關佢亮麗嘅外表同性感嘅身材，使佢喺2005年年起就以底衫廠商瑪登瑪朶一繫列嘅底衫廣告走紅，並喺臺灣演藝界打響知名度，唔單止令佢得到「宅男女神」嘅美名，亦令佢得到戲劇同電影嘅演出機會。
喺三國演義度，孟獲講成係南蠻首領，佢聯合南方各部落侵擾蜀漢，最後由諸葛亮出馬收復咗佢。其中呢個收復過程係個好出名嘅古仔，叫做「七擒七縱孟獲」，即係話諸葛亮捉咗孟獲七次咁多，然後次次又放過佢，而諸葛亮噉樣做嘅目的係想令孟獲心服口服，最終令蜀漢南邊安定無事。
不過雖然小說入面係噉寫，不過喺正史入面，孟獲係漢人而非咩南蠻頭目。實際上佢係當地一方豪強，喺當地人度有好大嘅號召力。喺劉備死咗後，益州大族雍闓反叛，孟獲亦都侵埋去，最終要蜀漢出兵鎮壓。225年，雍闓殺咗，孟獲重喺度反抗，最後諸葛亮南征令佢服曬，而諸葛亮無屯兵喺雲南，而命令孟獲管理南方，因此最後佢做到御史中丞呢個官。
喺小說入面重寫咗孟獲嘅老婆祝融夫人同埋一系列嘅南中人物，不過呢啲都係小說爲咗豐富情節而創作嘅，喺史書度完全無根據嘅。至於七擒七縱，雖然諸如有一啲史書真係有寫，就連《三國志註》、《資治通鑒》都有記，不過而家嘅史家認爲，七擒七縱嘅地方彼此距離遠，雲南地方嘅地形又複雜，行軍再神速都唔會話食生菜咁易，而且個古仔係話諸葛亮春天出征，十二月就班師回朝，而喺當時去趟雲南都要三四個月，更加無可能短時間內喺呢七個地方打仗，所以而家認爲七擒七縱似乎係民間傳說多啲。
尹潽善係韓國政治人，獨立運動家。大韓民國第4任總統。佢喺1960年8月11號嘅總統選舉入面擊敗武所屬嘅金昌淑，並且喺1960年8月12號正式上任，一路做到1962年3月22號。獨立運動家兼政治人尹致昊的從姪子，尹致暎的姪子。
1919年被為上海行獨立運動，以後英國留學後貴國 10年間外部不出立。1945年韓國民主黨昌黨參餘, 李承晩爲推薦政系入文。歷1948年7月國會議長祕書,1948年12月15號~1949年6月5號首爾特別市市長, 1949年6月6號韓國商工部長。
第3~5任韓國國會議員。1960年被選4代韓國總統。 1961年陸軍小將朴正熙爲 5.16軍事政變，62年尹潽善爲總統退任。以後韓國反軍事,反軍政運動指揮。1963年,1967年總統選舉出馬落選，1963年~1979年 反朴正熙運動指揮，朴正熙的政適是1人。
尹志強喺石硤尾南山邨長大，7歲開始接觸足球，出身卜公青年軍，年紀輕輕已經代表香港打亞少盃。1974年畢業於堅道英文書院，並喺同年入選香港青年軍，同年以18歲之齡被香港球會班霸南華足球隊羅致，開始佢嘅職業足球生涯。
薛永恒早年就讀鄧鏡波學校，持有香港理工學院電機系院士同香港中文大學工商管理碩士，亦曾經喺哈佛大學商學院進修。佢係一位電機工程師，擁有30幾年公共行政經驗，而家係香港工程師學會嘅資深會員，並曾經擔任香港設施管理學會會長，同埋香港工程師學會生物醫學分部嘅主席。
1984年加入政府，任職助理機電工程師，喺2001年晉升為總機電工程師，喺2007年晉升為政府機電工程師，喺2011年晉升為機電工程署副署長。佢喺2017年10月開始出任機電工程署署長，並兼任機電工程營運基金總經理。
2021年9月30號，薛影儀喺佢朗屏邨屋企樓下冇戴口罩，又推撞同用腳踢拍攝者，片段喺2022年2月11號流出。香港警察就事件控告薛影儀普通襲擊同埋違反「預防及控制疾病規例」兩項罪名，2022年3月22號喺屯門裁判法院提堂，薛影儀承認控罪，被判即時監禁2星期同罰款5,000緡。
閻肅，原名閻志揚，係中國大陸嘅劇作家、詞作家，河北保定人。做過中國文學藝術界聯合會委員、中國戲劇家協會副主席、中國音樂文學學會副主席同河北傳媒學院客座教授。曾經整過好多中國大陸啲人都識嘅民歌同軍歌而出名。
段崇智就任中文大學校長前夕，接受《明報》訪問，自稱段姓比較少見，最著名嘅應該係金庸小說《射雕英雄傳》中入面角色「一燈大師」段智興，近代較出名嘅就係民國政治人物段祺瑞。段崇智隨即有咗「段皇爺」嘅綽號。之後段崇智接受《東周刊》訪問，話自己喺美國讀書嘅時候，唐餐館所有人已經都用段皇爺嘅綽號嚟稱呼佢。
陶潛，字淵明，又云淵明，字元亮，晉文人，亦曾做官，生於潯陽柴桑，即今日九江市。晉末，曾有志向做官，然而見盡政治混濁，離自己所想政治太遠，無用武之地，然而仔女眾多，為咗家計都出仕四次，四次都放棄，歸隠田園。
陶氏出身於南人，靠打仗起家，世族中唔及北方大望族，陶侃死後，族中無能人，受到壓制，而族人亦較淡泊。然而陶氏又好過其他寒門，家族仍有啲人派。而母系有孟氏，都係世家。世襲爵位，唔輪到陶潛，所以陶潛先會幼年家貧。
《陶徵士誄》寫，「少而貧病，居無僕妾。井臼弗任，藜菽不給。」可見幼年多病又貧困。《陶淵明傳》「有高趣，博學善屬文，穎脫不羣，任真自得。」可知佢勤讀書，諸子百家群書，都有所涉獵。又「淵明有腳疾」，即佢一生行動亦唔方便。
元興三年二月乙卯日，即四〇四年，劉裕等起兵反桓玄。五月，桓玄逃入蜀畀人殺死。六月，陶潛仕於鎮軍將軍劉裕，做參軍，即係幕僚。無耐，轉仕江州刺史、建威將軍劉敬宣府中，任建威參軍。可見仍有壯志，之不過，此時見劉裕等人所行，就不免幻滅，萌生退隱之意。
四〇五年，義熙元年三月，晉安帝反正，劉敬宣自表解職，於是乎決意歸隱。之不過當時仔女細，耕田唔夠食，於是聽叔父陶逵勸，八月秋，任彭澤縣之縣令。十一月，因唔想對住朝延派來巡查小兒，為五斗米折腰，做咗八十日就辭。
五言詩有《歸園田居》、《和郭主簿》、《於西獲早稻》、《懷古田舍》、《桃花源》並序，序稱《桃花源記》、《飲酒》二十首並序、《止酒》、《責子》、《述酒》、《蠟日》、《雜詩》十二首、《詠貧士》、《詠荊軻》、《讀山海經》十三首、《輓歌詩》三首等。
陶希聖係中國嘅歷史學家同國民黨嘅權威理論家，喺湖北黃岡出世。做過北京大學、北京師範大學嘅教授、蔣介石嘅秘書，亦係中國社會經濟史「新生命派」嘅創始人同埋「高陶事件」嘅中心人物。陶希聖俾顧頡剛尊稱為「中國社會經濟史最早嘅大師」。
毛遂，係東周戰國時期趙國人。佢係平原君趙勝嘅客仔，趙孝成王九年，秦國圍攻趙國首都邯鄲，平原君去到楚國求救。毛遂自薦去嗰道。平原君同楚考烈王談判嗰陣，毛遂篤爆楚王啲衰嘢，令到楚王同意同趙國結盟，重派春申君救趙國添。
毛奇齡唔中意朱熹理學，反對朱熹理學。佢的弟子收集佢舊文，好似編撰《四書改錯》以攻擊朱熹《四書集注》。重有寫過《古文尚書寃詞》，《尚書廣聽錄》，《舜典補亡》。佢又寫咗部《仲氏易》，將宋人講《易經》推翻。
佢做過第八屆全國工商聯常委、第九屆、第十屆、第十一屆、第十二屆全國人大常委會委員、澳門行政會成員，2009年起任澳門特別行政區立法會議員兼做副主席。2013年當選主席。2001年獲澳門政府授予工商功績勳章。
居是官者當志其大，捨其細，先其急，後其緩，專利國家而不為身謀」。 可以見到，諫官都係正直、不偏不倚，好勇敢咁將佢哋發現既朝政弊端能，準確而且及時咁同國君講，避免國君出於獨斷獨行、專橫獨裁，而對國家面對既問題產生咗嚴重既誤判，導致佢做出錯誤既決定。
如果塞住國民把口，後果亦都會咁。所以，治水既人只能疏通河道，令到河道暢通，治民既人只能夠開導佢哋，等佢哋可以暢所欲言。天子處理政事既時候，俾上至三公九卿，下至各級官吏，都可以進獻一啲諷喻既詩，樂師可以進獻一啲民間樂曲，史官可以進獻一啲有借鑑意義既史籍，教師可以誦讀箴言，盲人可以吟詠詩篇、誦讀諷諫之言，建築工匠可以進諫，平民可以將自己既意見轉達俾君王，近侍既臣子要盡力規諫，君王同埋同宗都能夠彌補不足、監察國王既過失，樂師同埋史官用歌仔、史籍加以諄諄教誨，德高望重既師傅可以進一步勸誡。
所以國民發表言論，可以令到君主喺政事方面既成敗得失可以睇得見。國民認為係好既嘢，就盡力去實行，國民認為係失誤既嘢，就要諗辦法預防，咁樣先至係增加衣食財富既途徑。國民將內心諗既嘢講出嚟，咁樣內心既想法就會自然咁流露出嚟，點可以將人哋把口塞住呢？
萬貞兒，跟謚號叫恭肅端順榮靖皇貴妃，通稱萬貴妃，係明憲宗朱見深嘅皇貴妃。佢本嚟係宮女，做朱見深嘅保姆，之後做咗佢嘅寵妃。萬貞兒同吳皇后爭寵，以吳皇后杖打自己做原因，逼朱見深廢皇后。之後萬貞兒生咗皇長子，令佢升做皇貴妃。
萬慶良，廣東梅州五華縣客家人，原中國共產黨第十八屆中央候補委員，2010年至2014年間先後做過廣州市長同市委書記。中共中央黨校研究生院在職研究生班經濟管理專業碩士，華南理工大學管理科學與工程專業博士，在職研究生學歷。
做過中共蕉嶺縣委書記、梅州市委常委、中國共青團廣東省委書記、揭陽市市長、中共揭陽市委書記，主政廣州之後做廣東省副省長、廣州市市長、中共廣州市委書記、廣東省委常委等職位。2014年因涉嫌嚴重違紀違法而被調查。
做緊市委書記嗰陣，萬慶良經常有出格嘅舉止同言論，喺樓價飆升嘅情況下，發表「我租嘅房先600蚊」嘅言論畀網民叫做「六百帝」同「六百萬」，又喺2011年政府組織嘅橫渡珠江活動入面，以一個月嘅游泳學習經歷獲得第二名而被引為笑談。
顧冠忠17歲考入張徹導演嘅長弓公司演員訓練班，後來再考入邵氏同無綫電視合辦嘅「演員訓練中心」，成為第四期學員，1974年畢業，1975年簽約邵氏，初期多數演反派同配角，後尾慢慢升至主角。顧冠忠戲路廣闊，男女角色、正邪人物都演到，被稱為「千面小生」。
1984年，顧冠忠應臺灣華視邀請拍《天蠶再變》喺臺灣走紅，繼而留喺臺灣發展。1987年，顧冠忠喺臺視《玫瑰人生》飾演男主佐藤英夫，成為佢時裝劇嘅成名作，並獲提名第23屆金鐘獎最佳男演員。1990年主演中視《浴火鳳凰》，劇集成爲臺灣電視史上經典劇目之一，喺2009年中視40週年經典戲劇票選入面榮膺第一。
顧定軒讀過仁濟醫院羅陳楚思中學，響中學時期開始參與模特兒工作。畢業後開始接拍唔同短片同電影，佢亦演出過唔少電視劇，包括《大眾情性》同《獅子山下2015－高價收購》等，亦演出過電影，包括《愛·尋·迷》同《藍天白雲》。
郝柏村喺陸軍官校十二期砲科畢業，隨即加入抗日戰爭，參加過1938年嘅廣州嘅役同埋1939年嘅皖南戰役。後又隨孫立人所率領嘅中國遠徵軍38師赴緬甸作戰，兵敗後退入印度休整。1948年喺國共內戰嘅遼西會戰期間，佢從錦州前線被召回，成為蔣介石嘅侍從官。
1958年金門砲戰發生時喺金門擔任第9師師長，奉命率部戍守小金門有功，因而獲頒雲麾勳章同虎字榮譽旗，並升任金門防衛司令部司令。1977年4月，晉升陸軍二級上將，調升國防部副參謀總長。1978年6月，掌陸軍總司令。
1988年李登輝繼任總統後為咗安撫國軍，逐漸減少郝嘅軍事影響，先喺1989年升郝做國防部長，後又為咗使喺國民黨黨部內有好大影響力嘅行政院長李煥去職，喺1990年提名郝做行政院長，獲得立法院表決同意，當時稱為「李郝體制」。